তামপেরে
তাম্পেরে (ফিনীয় উচ্চারণ: [ˈtɑmpere] (শুনুন); সুয়েডীয়: Tammerfors [tamərˈfɔrs] বা [tamərˈfɔʂ]) ফিনল্যান্ডের দক্ষিণে পিরকানমা অঞ্চলে অবস্থিত একটি জনবহুল শহর। এটি ফিনল্যান্ডের দ্বিতীয় জনবহুল শহর। এটা যে কোন নর্ডিক দেশের সবচেয়ে জনাকীর্ণ অন্তর্দেশীয় শহর। এই শহরের জনসংখ্যা ২২২,৫১২। নগর অঞ্চলে এই জনসংখ্যা ৩১৩,০৫৮। এবং ২০১১ সালের হিসেবে মেট্রোপলিটন (আমবেরে উপ-অঞ্চলের) ৪,৯৭৭ কিমি২ এলাকার জনসংখ্যা ৩৬৪,০০০। হেলসিঙ্কির পরে তাম্পেরে ফিনল্যান্ডের দ্বিতীয় বৃহত্তম শহর এবং তৃতীয় জনবহুল পৌরসভা এলাকা। তাম্পেরে শহরটি নাসিয়ারবি এবং পিহায়ারবি নামের দুইটি হ্রদের মাঝে অবস্থিত। এই দুইটি লেকের পানিপৃষ্ঠের উচ্চতার পার্থক্য প্রায় ১৮ মিটার (৫৯ ফু)। এ কারণে ঐতিহাসিকভাবে তাম্পেরে জলবিদ্যুৎ উৎপাদন করা হচ্ছে। ফিনল্যান্ডের প্রধান শিল্প নগর হওয়ায় তাম্পেরেকে বলা হয় "ম্যানচেস্টার অফ ফিনল্যান্ড"; ফিনিশ ভাষায় একে বলে "মানসে" বা "মানসেরক"। হেলসিঙ্কি থেকে ট্রেনে ১.৫ ঘণ্টায় এবং সড়কপথে ২ ঘণ্টায় তাম্পেরে পৌছানো যায়। tampere থেকে ফিনল্যান্ডের অন্যতম বড় শহর টুর্কুতে পৌছাতেও একই সময় লাগে। তাম্পেরে বিমানবন্দর ফিনল্যান্ডের তৃতীয় ব্যস্ততম বিমানবন্দর।